
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 114 


5 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση πίνακα διαιτητών και επιδιαιτητών της Επι¬ 
τροπής Διαιτησιών εκκοκκισμένου βάμβακος για τη 
χρονική περίοδο από 1ης Σεπτεμβρίου 2000 μέχρι 


31η Αυγούστου 2001. 1 

Έγκριση του Οργανισμού Εσωτερικής υπηρεσίας του 

Κ.Α.Π.Η. Αγίων Αναργύρων Αττικής. 2 

Έγκριση του Οργανισμού Εσωτερικής Υπηρεσίας του 
Παιδικού Σταθμού Δήμου Μαραθώνα Αττικής. 3 


ΑΠΟΦΑΣΕΙΣ 

Αριθ. 36133 (1) 


Έγκριση πίνακα διαιτητών και επιδιαιτητών της Επιτρο¬ 
πής Διαιτησιών εκκοκκισμένου βάμβακος για τη χρονι¬ 
κή περίοδο από 1ης Σεπτεμβρίου 2000 μέχρι 31η Αυ¬ 
γούστου 2001. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των παραγράφων 1 και 2 του άρθρου 4 του Β.Δ. 
328/1964 «Περί ταξινομήσεως βάμβακος» (ΦΕΚ 96Α') 
όπως η παράγραφος 1 αντικαταστάθηκε με την παρά¬ 
γραφο 1 του άρθρου μόνο τον Π.Δ. 337/1976 «Περί αντι- 
καταστάσεως της παραγράφου 1 του άρθρου 4 του Β. Δ. 
328/1964 «Περίταξινομήσεως βάμβακος» (ΦΕΚ 123Α'). 

β) Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (Α 137), που προστέθηκε με το άρ¬ 
θρο 27του Ν. 2081/1992 «Ρύθμιση του θεσμού των επιμε¬ 
λητηρίων, τροποποίηση διατάξεωντου Ν. 1721/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις» (Α154) και αντικαταστάθηκε με την πα¬ 
ράγραφο 2α του άρθρου 1 του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α38). 

2. Την αριθμ. 37527/24.6.1982 απόφαση των Υπουργών 
Προεδρίας της Κυβερνήσεως και Γεωργίας «Διατήρηση 
Επιτροπών Οργανισμού Βάμβακος, Επιτροπής Δημοσίων 
Κήπων και Δενδροστοιχιών και Ταμείων Προστασίας 
Ελαιοπαραγωγής». 


3. Την αριθμ. 353001/13.4.2000 κοινή απόφαση του 
Πρωθυπουργού και του Υπουργού Γεωργίας «Ανάθεση 
αρμοδιοτήτων στους Υφυπουργούς Γεωργίας Ευάγγελο 
Αργύρη και Φώτη Χατζημιχάλη» (ΦΕΚ 566/Β/20.4.2000). 

4. Τη γνωμοδότηση του Διοικητικού Συμβουλίου του 
Οργανισμού Βάμβακος που καταχωρήθηκε στο πρακτικό 
αριθμ. 100 της Ξ9 συνεδρίασης της 29ης Αυγούστου 2000 
του Συμβουλίου αυτού. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του προϋπολο¬ 
γισμού του Οργανισμού Βάμβακος, αποφασίζουμε: 

1. Εγκρίνουμετον πίνακα διαιτητών καιεπιδιαιτητώντης 
Επιτροπής Διαιτησιών της παραγράφου 3 του άρθρου 1 
του Ν.Δ. 3611/1956 (ΦΕΚ 247 Α'), που συντάχθηκε από τον 
Οργανισμό Βάμβακος για τη χρονική περίοδο από 1 ης Σε¬ 
πτεμβρίου 2000 μέχρι 31ης Αυγούστου 2001, το κείμενο 
του οποίου έχει ως ακολούθως: 

ΠΙΝΑΚΑΣ ΔΙΑΙΤΗΤΩΝ ΚΑΙ ΕΠΙΔΙΑΙΤΗΤΩΝ 

Α) Προτεινόμενοι από τον Οργανισμό Βάμβακος: 

α.) Διαιτητές: 

- Πρόδρομος Βάγιας 

- Χρήστος Σκόνδρας 

- Ευάγγελος Μπότζας 

- Ιωάννης Καραγιώργος 

- Σάββας Τσαβλίδης 

- Μαρία Τσίτσα 

β.) Επιδιαιτητές: 

- Θωμάς Γρεβενίτης 

- Ιωάννης Παπάίωάννου 

Β) Προτεινόμενοι από την ΠΑΣΕΓΕΣ: 

α.) Διαιτητές: 

- Παναγιώτης Αυγέρης της Ένωσης Αγροτικών Συνε¬ 
ταιρισμών Τ ρικάλων 

- Αλέκος Μακρής της Ένωσης Αγροτικών Συνεταιρι¬ 
σμών Λαμίας. 

β.) Επιδιαιτητές: 

- Μιχάλης Καραβέλας της Ένωσης Αγροτικών Συνεται¬ 
ρισμών Θεσσαλονίκης. 

- Γεώργιος Χουλιάρας της Ένωσης Αγροτικών Συνεται¬ 
ρισμών Λάρισας. 

Γ) Προτεινόμενοι από την Ένωση Βιομηχάνων Βαμβα¬ 
κουργιών Ελλάδος: 

α.) Διαιτητές: 

- Αντώνιος Δούδος (Κλωστοϋφαντουργία ΚΩΣΤΑΣ 
ΔΟΥΔΟΣΑΈ.) 

- Κων/νος Βούλγαρης (Κλωστοϋφαντουργία ΗΛΙΟΣ 
ΤΕΝ-ΟΑΤΕ Α.Ε.) 

β) Επιδιαιτητές: 

- Ιωάννης Αργυρός, Πρόεδρος της Ενώσεως Βιομηχά- 
νων Βαμβακουργών Ελλάδος 

Δ) Προτεινόμενοι από την Πανελλήνια Ένωση Εκκοκκι- 
στών και Εξαγωγέων Βάμβακος: 

α) Διαιτητές: 

- Βασίλειος Παπακώστας 

- Σίμος Κόκκινος 

- Σταύρος Τζήμητρας 

β) Επιδιαιτητές: 

- Γ εώργιος Αθανασιάδης 

2. Ο με την προηγούμενη παράγραφο εγκρινόμενος πί¬ 
νακας διαιτητών και επιδιαιτητών ισχύει από 1 ης Σεπτεμ¬ 
βρίου 2000 μέχρι 31η Αυγούστου 2001. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα,18 Ιανουάριου 2001 

Ο ΥΦΥΠΟΥΡΓΟΣ 

Ε. ΑΡΓΥΡΗΣ 

□ 

Αριθ. 803 (2) 

Έγκριση του Οργανισμού Εσωτερικής υπηρεσίας 
του Κ.Α.Π.Η. Αγίων Αναργύρων Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81, όπως 
τροποποιήθηκαν με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Τις 295/99 και91/00 αποφάσειςτου Δημοτικού Συμβου¬ 
λίου του Δήμου Αγ. Αναργύρων με την οποία εκφράζει την 
σύμφωνη γνώμη του για την 27/99 απόφαση του Διοικητικού 
Συμβουλίου του ΚΑΠΗ Αγ. Αναργύρων. 

4. Την σύμφωνη γνωμοδότηση του Υπηρεσιακού Συμβου¬ 
λίου που διατυπώθηκε στο 18/00 πρακτικό του, αποφασί¬ 
ζουμε: 

Εγκρίνουμε την 27/99 απόφαση του Διοικητικού Συμ¬ 
βουλίου του ΚΑΠΗ Αγ. Αναργύρων περί ψηφίσεως του 
Οργανισμού Εσωτερικής Υπηρεσίας αυτού ως εξής: 

Άρθρο 1 

Διάρθρωση υπηρεσιών. 

Οι υπηρεσίες του ΚΑΠΗ συγκροτούνται ως κάτωθι: 

• Διεύθυνση 

1. Τμήμα Διοικητικών - Οικονομικών Υπηρεσιών και Κοι¬ 
νωνικής Πρόνοιας 

1.1 Γ ραφείο Διοικητικού 

1.2 Γ ραφείο Κοινωνικών Λειτουργών 

1.3 Γ ραφείο Μέριμνας Ηλικιωμένων 

2. Τμήμα Υγειονομικό 

2.1 Γραφείο Επισκεπτών Υγείας 

2.2 Γραφείο Φυσικοθεραπευτών 

2.3 Γ ραφείο Εργοθεραπευτών 

2.4 Γ ραφείο Νοσηλευτών ή Βοηθών Νοσοκόμων 

Άρθρο 2 

Αντικείμενο και αρμοδιότητες Διεύθυνσης Τμημάτων 
και Γ ραφείων 

1. Γ ενικές αρμοδιότητες Διεύθυνσης 


- Η Διεύθυνση έχει την ευθύνη της σύννομης, εύρυθμης 
και αποτελεσματικής διαχείρισης των διαδικασιών που 
έχουν σχέση με τη λειτουργία του Κέντρου. 

- Μεριμνά για την κάλυψη των ποσοτικών και ποιοτικών 
αναγκών του Κέντρου με το κατάλληλο προσωπικό, την 
ανάπτυξη, βελτίωση και αξιοποίηση του υπηρετούντος 
προσωπικού και την εξασφάλιση έγκαιρης και υψηλής 
στάθμης παροχής υπηρεσιών. 

- Εχει τον έλεγχο και τη διαχείριση των διαδικασιών οι¬ 
κονομικού προγραμματισμού και ελέγχου του Κέντρου. 

- Εχει τον έλεγχο και τη διαχείριση των διαδικασιών βε¬ 
βαίωσης των πόσης φύσεως εσόδων, προμηθειών, απει¬ 
κόνισης των οικονομικών πράξεων, και τη διαχειριστική 
παρακολούθηση της περιουσίας του Κέντρου. 

- Επιμελείται τον Οργανισμό Εσωτερικής Υπηρεσίας 
του Κέντρου και εισηγείται στο Δ.Σ. εκάστοτε προσαρμο¬ 
γή ή τροποποίησή του. 

- Εισηγείται στο Διοικητικό Συμβούλιο την πρόσληψη, 
απόλυση, υπηρεσιακή μεταβολή και την αμοιβή των υπαλ¬ 
λήλων του Κέντρου, των ειδικών συνεργατών και των 
εκτάκτως απασχολουμένων. 

- Εισηγείται τα προγράμματα δράσης του Κέντρου και 
την χρηματοδότηση και ανάπτυξη δραστηριοτήτων. 

- Καταρτίζει και εισηγείται τον προϋπολογισμό του Κέ¬ 
ντρου, παρακολουθεί την υλοποίηση και προτείνει τις 
αναγκαίες τροποποιήσεις. 

- Υπογράφει και παραλαμβάνει τα υπηρεσιακά έγγρα¬ 
φα. 

-Τοποθετεί το προσωπικό του Κέντρου στις προβλεπό- 
μενες από τον παρόντα Οργανισμό θέσεις και μεταβιβά¬ 
ζει αρμοδιότητες άλλων κενών οργανικών θέσεων. 

2. Αντικείμενο και αρμοδιότητες τμήματος Οικονομικών 
- Διοικητικών Υπηρεσιών και Κοινωνικής Πρόνοιας 

- Έχει την ευθύνη όλων των θεμάτων που αφορούν το 
προσωπικό του Κέντρου καθώς και των θεμάτων που 
έχουν σχέση με την οικονομική διαχείριση. 

- Μεριμνά για την ασφάλεια των κτιρίων και εγκαταστά¬ 
σεων του Κέντρου, για την καλή κατάσταση και λειτουρ¬ 
γία του εξοπλισμού, την καθαριότητα των εσωτερικών 
χώρων. 

-Έχειτην ευθύνη να συμβάλλει στην αντιμετώπιση ατο¬ 
μικών και οικογενειακώνπροβλημάτωντων μελώντου Κέ¬ 
ντρου. 

- Οργανώνει ψυχαγωγικές εκδηλώσεις, μορφωτικές, 
εκπαιδευτικές κ.λ.π. για τα μέλη του Κέντρου. 

- Προσφέρει υπηρεσίες στα μέλη του Κέντρου τόσο μέ¬ 
σα στις εγκαταστάσεις του Κέντρου όσο και στις κατοι¬ 
κίες των μελών. 

- Αναλυτικά ανά γραφείο οι αρμοδιότητες του τμήμα¬ 
τος έχουν ως εξής: 

2.1 Γ ραφείο Διοικητικού 

- Τηρεί αρχείο αποφάσεων του Διοικ. Συμβουλίου και 
μεριμνά για τη διεκπεραίωσή τους. 

- Τηρεί βιβλίο πρωτοκόλλου, παραλαμβάνει - διεκπε- 
ραιώνει και αρχειοθετεί την αλληλογραφία. 

- Τηρεί τους ατομικούς φακέλλους των εργαζομένων. 

-Έχει την ευθύνη της μηχανοργάνωσης του Κέντρου. 

- Έχει την ευθύνη του ελέγχου και της διαχείρισης τω 
οικονομικών του Κέντρου και την φροντίδα για τη βέλτι¬ 
στη αξιοποίηση των οικονομικών πόρων. 

- Καταρτίζει, σε συνεργασία με τα άλλα τμήματα, σχέ¬ 
διο για τον ετήσιο προϋπολογισμό και το υποβάλλει προς 
έγκριση. Παρακολουθεί την πορεία εκτέλεσής του καιει- 
σηγείται την αναμόρφωσή του. 

- Παραλαμβάνει και ελέγχει τα παραστατικά που απαι¬ 
τούνται για πληρωμή οφειλών και εξοφλεί τους δικαιού¬ 
χους. 

- Έχει την ευθύνη πραγματοποίησης προμηθειών σύμ¬ 
φωνα με τις εντολές που θα του δίδονται και σύμφωνα ας 
και της ασφάλισης του προσωπικού. 

- Έχει την ευθύνη παρακολούθησης της περιουσίας και 
της διαχείρισης των υλικών. 

-Τηρείτο λογιστικά βιβλία που απαιτούνται. 

-Συντάσσει σχέδιο απολογισμού, με τη λήξη κάθε οικο¬ 
νομικού έτους, το οποίο υποβάλλει προς έγκριση. 

Αναλυτικά ανά γραφείο οι αρμοδιότητες του τμήματος 
είναι οι εξής: 

1.2 Γραφείο Κοινωνικών Λειτουργών 

- Οι κοινωνικοί λειτουργοί συνεργάζονται με τα μέλη 
του Κέντρου με σκοπό να συμβάλλουν στην αντιμετώπιση 
ψυχολογικών ατομικών ή οικογενειακών προβλημάτων 
σεβόμενοι πάντα την προσωπικότητα, αξιοπρέπεια και τα 
δικαιώματα των μελών. 

-Συντάσσουν και υποβάλουν προς έγκριση πρόγραμμα 
εκδηλώσεων ψυχαγωγικών, μορφωτικών κ.λ.π. και μερι¬ 
μνούν για την οργάνωση και πραγματοποίησή τους. 

- Επικοινωνούν με τους δημότες με σκοπό την ενημέ¬ 
ρωσή τους στα προγράμματα του Κέντρου και τη συμμε¬ 
τοχή τους σ’ αυτά ή την ανάπτυξη εθελοντικής προσφο¬ 
ράς. 

- Έχουν την ευθύνη και την εποπτεία της οικογενειακής 
βοήθειας προς τα μέλη του Κέντρου. 

- Έχουν την ευθύνη λειτουργίας του γραφείου μέρι¬ 
μνας ηλικιωμένων (οικογενειακών βοηθών). 

- Έχουν την ευθύνη της λειτουργίας του προγράμμα¬ 
τος «ΒΟΗΘΕΙΑ ΣΤΟ ΣΠΙΤΙ» ηλικιωμένων ατόμων και ατό¬ 
μων σοβαρών παροδικών ή χρονιών νοσημάτων ώστε να 
βελτιωθεί η ποιότητα ζωής προς αποφυγή ιδρυματοποίη- 
σήςτους. 

1.3 Γραφείο Μέριμνας Ηλικιωμένων (Οικογενειακών 
βοηθών) 

-Έχειτην ευθύνη της προσφοράς υπηρεσίας στα μέλη 
του ΚΑΠΗ στις εγκαταστάσεις του (καντίνες - εντευκτή- 
ρια). 

- Σε περιπτώσεις μελών που έχουν ιδιαίτερες ανάγκες 
βοήθειας παρέχει υπηρεσίες και στο σπίτι των μελών. Η 
βοήθεια συνίσταται σε αντιμετώπιση βοηθητικών εργα¬ 
σιών, αγοράς τροφίμων, πληρωμές λογαριασμών κ.λ.π. 
σε εξαιρετικές περιπτώσεις ατόμων που στερούνται οικο¬ 
γενειακού περιβάλλοντος και παρουσιάζουν ιδιαιτερότη¬ 
τες. 

- Έχει την ευθύνη για την καθαριότητα και τον ευπρεπι- 
σμό όλων των χώρων του ΚΑΠΗ. 

2. Αντικείμενο και αρμοδιότητες τμήματος Υγειονομι¬ 
κού. 

- Έχει την ευθύνη της υγειονομικής παρακολούθησης 
και περίθαλψης των μελών του ΚΑΠΗ. 

- Μεριμνά για θέματα πρόληψης ασθενειών, αγωγής 
υγείας, φυσικοθεραπείας κ.λ.π. για τα μέλη του ΚΑΠΗ. 

- Παρέχει Ιατρικές Υπηρεσίες στα μέλη του ΚΑΠΗ. 

- Εξετάζει τα μέλη και προβαίνει σε συστάσεις για φαρ¬ 
μακευτική αγωγή, παρακλινικές εξετάσεις ή παραπομπή 
σε άλλες ειδικότητες. 

- Σε ειδικές περιπτώσεις οι ιατρικές υπηρεσίες παρέχο¬ 
νται και στα σπίτια των μελών. 

Αναλυτικά ανά γραφείο οι αρμοδιότητες του τμήματος 
είναι οι εξής: 

2.1 Γ ραφείο Επισκεπτών Υγείας 


- Βοηθά τους γιατρούς κατά τις ώρες λειτουργίας των 
ιατρείων. 

- Ασχολείται με θέματα πρόληψης (πρωτοβάθμια φρο¬ 
ντίδα) και αγωγής υγείας τόσο στους χώρους του ΚΑΠΗ 
για τα μέλη του όσο και στην ευρύτερη Κοινότητα με ομι¬ 
λίες διαφωτιστικού περιεχομένου και ομαδικά προγράμ¬ 
ματα προληπτικής Ιατρικής (ΤΕΣΤ ΡΑΡ, εξετάσεις αίμα¬ 
τος, ψηλάφηση μαστού κλπ.). 

- Επισκέπτεται τα μέλη στο σπίτι τους όταν προκύπτουν 
προβλήματα υγείας και παρέχει οδηγίες και συμβουλές. 

- Επισημαίνει τις περιπτώσεις των μελών που απαιτούν 
παραπομπή σε Νοσηλευτικά Ιδρύματα. 

- Έχειτην ευθύνη γιατη φύλαξη και διαχείριση του φαρ¬ 
μακευτικού και υγειονομικού υλικού και φροντίζει για την 
έγκαιρη προμήθειάτου 

2.2. Γ ραφείο Φυσικοθεραπευτών 

- Εφαρμόζει φυσιοθεραπευτική αγωγή στα μέλη του 
ΚΑΠΗ σύμφωνα με γραπτές εντολές των Ιατρών. 

- Σε έκτακτες και ειδικές περιπτώσεις, σύμφωνα με 
εντολή των Ιατρών, η φυσιοθεραπευτική αγωγή εκτελεί- 
ται και στο σπίτι των μελών. 

2.3 Γ ραφείο Εργοθεραπευτών 

- Αξιοποιεί τις ικανότητες των μελών και τα δραστηριο¬ 
ποιεί σε δημιουργική απασχόληση. 

- Βοηθάτα μέλη στην άσκηση για αυτοεξυπηρέτηση και 
στην ανάπτυξη ειδικών ενδιαφερόντων. 

- Παρέχει υπηρεσίες και στα σπίτια των μελών, κατόπιν 
εντολής Ιατρού, όταν υπάρχουν ειδικές ανάγκες. 

2.4 Γ ραφείο Νοσηλευτών και Βοηθών Νοσοκόμων. 

- Βοηθά τους Ιατρούς κατά τις ώρες λειτουργίας των 
Ιατρείων. 

- Συνεργάζεται με τους Ιατρούς και τους Επισκέπτες 
Υγείας για παροχή αρωγής στα μέλη. 

- Πραγματοποιεί νοσηλευτικές πράξεις στους χώρους 
του ΚΑΠΗ και στα σπίτια των μελών (Ενεσοθεραπεία, Πα¬ 
ρακολούθηση φαρμακευτικής αγωγής κ.λ.π.). 

- Παρέχει συμβουλές και οδηγίες στα μέλη για θέματα 
ατομικής υγιεινής. 

- Παρέχει πρώτες βοήθειες σε έκτακτα περιστατικά. 

- Έχει την ευθύνη της οργάνωσης των Ιατρείων. 


Άρθρο 3 

Α. Τακτικό Προσωπικό Κ.Α.Π.Η. 
1. Διοικητικό Προσωπικό 




Θέσεις 

Βαθμός 

Παρατηρήσεις 

Υπηρετούντες 

ΠΕ16 

ΤΕ2 

Ψυχολόγων 

Κοινωνικών 

1 

Α-Δ 

" 


Λειτουργών 

5 

Α-Δ 

στις οποίες 
εντάσσονται 2 
προσωποπαγείς 

ΔΕΙ 

ΥΕ15 

Διοικητικού 

Οικογενειακών 

1 

Α-Δ 

- 


βοηθών 

6 

Β-Ε 

στις οποίες 
εντάσσονται 3 
προσωποπαγείς 


2. Υγειονομικό Προσωπικό 


ΤΕ6 

Επισκεπτών Υγείας 2 

Α-Δ 

1 

ΤΕ8 

Νοσηλευτών Υγείας 1 

Α-Δ 

- 

ΔΕ 7 

Βοηθών Νοσοκόμων 1 

Α-Δ 

στην οποία 
εντάσσεται 1 
προσωποπαγής 

ΤΕ10 

Φυσικοθεραπευτών 2 

Α-Δ 

στις οποίες 
εντάσσεται 1 
προσωποπαγής 

ΤΕ18 

Εργοθεραπευτών 2 

Α-Δ 

στις οποίες 
εντάσσεται 1 
προσωποπαγής 

Β. Προσωπικό ιδιωτικού δικαίου 
με σύμβαση ορισμένου χρόνου 


ΤΕ2 

Κοινωνικών Λειτουργών 

Θέσεις 

2 

Βαθμός 

Α-Δ 

ΤΕ6 

Επισκεπτών υγείας 

2 

Α-Δ 

ΤΕ 8 

Νοσηλευτών υγείας 

2 

Α-Δ 

ΤΕ 10 

Φυσικοθεραπευτών 

2 

Α-Δ 

ΥΕ 15 

Οικογενειακών Βοηθών 

2 

Β-Ε 


Άρθρο 4 

Θέσεις Προϊσταμένων οργανικών μονάδων ΚΑΠΗ 

Οι Προϊστάμενοι των μονάδωντου ΚΑΠΗ (Διευθύνσεις, 
τμημάτων, γραφείων) επιλέγονται μεταξύ των μονίμων 
υπαλλήλων του ΚΑΠΗ σύμφωνα με τις ισχύουσες κάθε 
φορά διατάξεις ως εξής: 

Στις οργανικές μονάδες του Κέντρου προϊστανται: 

• Διεύθυνση: Υπάλληλος κλάδου ΠΕΙ Ψυχολόγων ή σε 
έλλειψη αυτού κλάδου ΤΕ2 Κοινών. Λειτουργών. 

• Τμήμα Διοικητικών - Οικονομικών Υπηρεσιών και Κοι¬ 
νωνικής Πρόνοιας Υπάλληλος κλάδου ΤΕ 2 Κοινωνικών 
Λειτουργών ή ΔΕΙ Διοικητικού. 

• Τμήμα Υγειονομικό : Υπάλληλος κλάδου 

• ΤΕ6 Επισκεπτών Υγείας 

• ή ΤΕ8 Νοσηλευτών 

• ή ΤΕ 10 Φυσιοθεραπευτών 

• ή ΤΕ 18 Εργοθεραπευτών 

• Γραφεία : Υπάλληλοι κλάδων ΠΕ, ΤΕ ή ΔΕ 

εκ των υπηρετούντων στο 
αντίστοιχο τμήμα 

Άρθρο 5 

1. Τα του διορισμού, των καθηκόντων, των περιορι¬ 
σμών, του χρόνου εργασίας, της αστικής ευθύνης, των δι¬ 
καιωμάτων, των αδειών, των μεταβολών, της υπηρεσια¬ 
κής κατάστασης, των ειδικών αμοιβών, των πειθαρχικών 
αδικημάτων, των ποινών, της λύσης της υπαλληλικής σχέ¬ 
σης κλπ. καθενός υπάτου παρόντος Ο.Ε.Υ. προβλεπομέ- 
νων τακτικών μονίμων υπαλλήλων, διέπονται από τις δια¬ 
τάξεις του Ν. 1181/81 «Κώδικας καταστάσεως προσωπι¬ 
κού των ΟΤΑ», όπως αυτές ισχύουν κάθε φορά. 

2. Για την υπηρεσιακή κατάσταση του προσωπικού με 
σύμβαση εργασίας ιδιωτικού δικαίου θα έχουν εφαρμογή 
οι διατάξεις του Π.Δ. 410/1988 «Κώδικας προσωπικού με 
σύμβαση εργασίας Ιδιωτικού Δικαίου του Δημοσίου, των 
Ο.Τ.Α. καιτωνλοιπώνΝ.Π.Δ.Δ.»,όπως ισχύουν κάθε φορά. 

3. Με απόφαση του Προέδρου κατανέμονται οι θέσεις 
εργασίας και τοποθετείται το προσωπικό ανάλογα με τις 
ανάγκες με την συνεργασία του Προϊσταμένου της Διεύ¬ 
θυνσης. 

Άρθρο 6 

Τα θέματα που αναφέρονται στη λειτουργία του ΚΑΠΗ 
και δεν περιλαμβάνονται στον εν λόγω Ο. Ε. Υ. ρυθμίζονται 
με αποφάσεις του Διοικητικού Συμβουλίου του Νομικού 
Προσώπου, είτε ρυθμίζονται δια του κανονισμού λειτουρ¬ 
γίας αυτού. 

Άρθρο 7 

Ο παρών οργανισμός ισχύει μετά την δημοσίευσή του 
στην εφημερίδα της Κυβερνήσεως και παύει η ισχύς κάθε 
προηγούμενου. 

Ο Ο.Ε.Υ. μπορεί να τροποποιηθεί, συμπληρωθεί ή κα- 
ταργηθεί, ύστερα από απόφαση του Διοικητικού Συμβου¬ 
λίου του ΚΑΠΗ σύμφωνα με τις ισχύουσες διατάξεις. 

Άρθρο 8 

Από τις διατάξεις του παρόντος Ο.Ε.Υ. και από την πλή¬ 


ρωση όλων των παραπάνω κενών θέσεων που δημιουρ- 
γούνται προκαλείται δαπάνη σε βάρος του προϋπολογι¬ 
σμού του Κ.Α.Π.Η. ποσού εκατό εκατομμυρίων δρχ. 
(100.000.000) για κάθε έτος (άρθρο 27 Ν. 2081/92 και άρ¬ 
θρο 29α Ν. 1558/85) και στους αντίστοιχους κωδικούς 
αριθμούς του προϋπολογισμού του ΚΑΠΗ Αγίων Αναργύ¬ 
ρων. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα,19 Ιανουάριου 2001 

Με εντολή Γ ενικού Γ ραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

Αριθ. 08/Δ.Τ.Α./24235 (3) 

Έγκριση του Οργανισμού Εσωτερικής Υπηρεσίας του 
Παιδικού Σταθμού Δήμου Μαραθώνα Απτικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Την υπ' αριθμ. 141/00 απόφαση του Δημοτικού Συμ¬ 
βουλίου Δήμου Μαραθώνα με την οποία εγκρίνει τον 
Ο.Ε.Υ. του Ν.Π.Δ.Δ. «Παιδικός Σταθμός Δήμου Μαραθώ¬ 
να» όπως ψηφίσθηκε με την 14/2000 απόφαση του Διοι¬ 
κητικού Συμβουλίου. 

4. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 27/2000 πρακτικό του. 

5. Τα στοιχεία του οικείου φακέλου. 

6. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92. 

7. Την αριθμ. 08/ΔΤΑ/2509/97 απόφαση του Γενικού 
Γ ραμματέα της Περιφέρειας Αττικής για μεταβίβαση 
εξουσίας υπογραφής εγγράφων με εντολή «Γενικού 
Γ ραμματέα Περιφέρειας» στον Προϊστάμενο της Δ/νσης 
Τοπ. Αυτ/σης και Δ/σης Ανατ. Αττικής, αποφασίζουμε: 

Εγκρίνουμε την υπ’ αριθμ. 141/00 απόφαση του Δημοτι¬ 
κού Συμβουλίου Δήμου Μαραθώνα που αφορά την ψήφι¬ 
ση του ΟΕΥ του Ν.Π.Δ.Δ. του Δήμου με την επωνυμία 
«ΠΑΙΔΙΚΟΣ ΣΤΑΘΜΟΣ ΔΗΜΟΥ ΜΑΡΑΘΩΝΑ», ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΠΑΙΔΙΚΟΥ ΣΤΑΘΜΟΥ ΔΗΜΟΥ ΜΑΡΑΘΩΝΑ 
Άρθρο 1 

Η υπηρεσίατου Ν.Π. υπάτην επωνυμία «Παιδικός Σταθ¬ 
μός Δήμου Μαραθώνα» συγκροτείται σε Δ/νση Παιδικού- 
Βρεφονηπιακού Σταθμού, με τα παρακάτω τμήματα και 
αυτοτελή γραφεία. 

Άρθρο 2 

Η ανωτέρω οργανική μονάδα διαρθρώνεται στα ακό¬ 
λουθα τμήματα: 

Α. ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ 

1. Γ ραφείο Προσωπικού 

2. Γ ραφείο Διοικητικού Συμβουλίου 

3: Γ ραφείο Πρωτοκόλλου - Διεκπεραίωσης - Αρχείου 

4. Γ ραφείο Λογιστηρίου - Προμηθειών - περιουσίας και 
διαχείρισης υλικού. 

Β. ΤΜΗΜΑ ΠΑΙΔΙΚΟΥ ΣΤΑΘΜΟΥ 

1. Γ ραφείο Παιδαγωγών - Βοηθών παιδαγωγών 

2. Γραφείο Μαγείρων και Καθαριότητας 

3. Γ ραφείο Παιδιάτρου 

Γ. ΤΜΗΜΑ ΒΡΕΦΟΝΗΠΙΑΚΟΥ ΣΤΑΘΜΟΥ 

1. Γ ραφείο Παιδαγωγών - Βρεφονηπιοκόμων 

2. Γ ραφείο Μαγείρων - Καθαριότητας 

3. Γ ραφείο Παιδιάτρου 

Άρθρο 3 

Θέσεις Προσωπικού 

Οι οργανικές θέσεις του Ν.Π. «ΠΑΙΔΙΚΟΣ ΣΤΑΘΜΟΣ 
ΔΗΜΟΥ ΜΑΡΑΘΩΝΑ» είναι οι παρακάτω: 

Μία (1) θέση του Κλάδου ΠΕ 18 Παιδιάτρου 
Δύο (2) θέσεις του Κλάδου ΠΕ Νηπιαγωγών 
Τρεις (3) θέσεις του Κλάδου ΤΕ 16 Νηπιαγωγών 
Τέσσερις (4) του Κλάδου ΤΕ 9 Βρεφονηπιοκόμων 
Έξι (6) ΔΕ 8 Βοηθών Παιδαγωγών και βοηθών 
Βρεφ/μων - Παιδοκόμων 
Δύο (2) ΔΕ 32 Μαγείρων 

Δύο (2) ΥΕ 16 Προσωπικό καθαριότητας - βοηθητικών 
εργασιών 

Δύο (2) ΔΕΙ Διοικητικού - Λογιστικού 
Μία (1) ΔΕ 29 Οδηγού σχολικού 
Οι σήμερον υπηρετούντες υπάλληλοι στο Ν.Π. καλύ¬ 
πτουν μέρος των παραπάνω προβλεπομένων οργανικών 
θέσεων και μετατάσσονται αυτοδίκαια στο νέο Ν.Π. με 
την επωνυμία «ΠΑΙΔΙΚΟΣ ΣΤΑΘΜΟΣ ΔΗΜΟΥ ΜΑΡΑΘΩ¬ 
ΝΑ» σύμφωνα με τις διατάξεις του άρθρου 26του Δ.Κ.Κ., 
όπωςτροποποιήθηκε μετο άρθρο 9παρ. 7του Ν. 2503/97 
και είναι οι παρακάτω: 

1) Μία θέση Κλάδου ΤΕ 9 Βρεφονηπιοκόμων 
Βαθμός Α ΦΕΚ 285/2.12.86 τ.Γ' 

2) Μία θέση Κλάδου ΤΕ 9 Βρεφονηπιοκόμων 
Βαθμός ΓΦΕΚ 11/19.1.96τ.Γ 

3) Μία θέση Κλάδου ΔΕ 32 Μαγείρων 
Βαθμός Β ΦΕΚ40/28.2.86τ.Ν.Π.Δ.Δ. 

4) Μία θέση Κλάδου ΥΕ 16 Προσ. Βοηθ. Εργασιών 
Βαθμός Β ΦΕΚ40/28.2.86τ.Ν.Π.Δ.Δ. 

Προβλέπονται επίσης οι ακόλουθες ΘΕΣΕΙΣ ΕΠΟΧΙΑ¬ 
ΚΟΥ ΠΡΟΣΩΠΙΚΟΥ: 

ΤΕΣΣΕΡΙΣ (4) Θέσεις ΔΕ 8 βοηθ. παιδαγωγών και βοη¬ 
θών βρεφ/μων - παιδοκόμων 
ΔΥΟ (2) θέσεις ΥΕ 16 προσ. καθ/τος. 

ΜΙΑ (1) θέση ΔΕ 32 Μαγείρου ή ΥΕ 14 Βοηθ. Μαγείρων. 

Άρθρο 4 

Προϊστάμενος όλων των υπηρεσιών και όλου του προ¬ 
σωπικού του ΝΠΔΔ με την επωνυμία «ΠΑΙΔΙΚΟΣ ΣΤΑΘ¬ 
ΜΟΣ ΔΗΜΟΥ ΜΑΡΑΘΩΝΑ» θα είναι ο εκάστοτε Πρόέ- 
δροςτου Διοικητικού Συμβουλίου. 

Άρθρο 5 

Οι Προϊστάμενοι τών οργ. μονάδων του Ν.Π. ορίζονται 
κατά οργανική μονάδα από τους κλάδους: 

Α) ΟΔ/ντήςτου ΝΠ «ΠΑΙΔΙΚΟΣ ΣΤΑΘΜΟΣ ΔΗΜΟΥ ΜΑ¬ 
ΡΑΘΩΝΑ» ορίζεται από τους κλάδους ΠΕ (Νηπ/γων) και 
ελλείψει αυτού από τον κλάδο ΤΕ 16 και, ελλείψει από τον 
κλάδο ΤΕ 9 και ελλείψει από τον κλάδο ΔΕ 1. 

Β) Οι προϊστάμενοι των τμημάτων ορίζονται ως εξής: 

1. Τμήμα Διοικητικό - Οικονομικό Κλάδων ΔΕ 1 

2. Τμήμα Παιδικού Σταθμού Κλάδων ΠΕ (Νηπ/γων) ή ΤΕ 
16 ή ΤΕ 9. 

3. Τμήμα Βρεφονηπιακών Σταθμών Κλάδων ΤΕ9 & ελ¬ 
λείψει ΤΕ16. 

Άρθρο 6 

Οι αρμοδιότητες και τα αντικείμενα κάθε υπηρεσιακής 
μονάδας που αναφέρονται στον Οργανισμό αυτό καθορί¬ 
ζονται ως εξής: 


Α. ΔΙΕΥΘΥΝΤΗΣ ΠΑΙΔΙΚΩΝ & ΒΡΕΦ/ΚΩΝ ΣΤΑΘΜΩΝ. 

Στην αρμοδιότητά του ανήκουν 

1. Η εποπτεία και ο έλεγχος των τμημάτων και γραφεί¬ 
ων πού συγκροτούν την Δ/νση. 

2. Ο Συντονισμός, η κατεύθυνση και η παροχή των απα¬ 
ραίτητων οδηγιών ανά τμήματά και γραφεία για την άσκη¬ 
ση των αρμοδιοτήτων σύμφωνα με τις διατάξεις του παρό¬ 
ντος Οργανισμού και σχετικών Νόμων και διαταγμάτων. 

3. Η συγκέντρωση, η παρακολούθηση και η κοινοποί¬ 
ηση στα αρμόδια τμήματα των διαταγμάτων, των Διοι¬ 
κητικών αποφάσεων που κοινοποιούνται στο Νομικό 
πρόσωπο. 

4. Η τήρηση του εμπιστευτικού πρωτοκόλλου εφ όσον 
δεν το τηρεί ο Πρόεδρος. 

5. Η παραλαβή της εισερχόμενης αλληλογραφίας, ο χα¬ 
ρακτηρισμός της για την κατανομή της σύμφωνα με το πε¬ 
ριεχόμενό της. 

6. Η άσκηση γενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον Προϊστάμενο του Ν.Π. κάθε θέ¬ 
ματος που αφορά την εν γένει κατάστασή του. 

7. Ο έλεγχος και η θεώρηση όλων των καταστάσεων 
πληρωμής του προσωπικού του Νομ. Προσώπου, των 
χρημ. εντ/των και λοιπών παραστατικών πριν υπογρα- 
φούν από τον Πρόεδρο του Ν.Π. 

8. Η παροχή οδηγιών για τη σύνταξη του προϋπολογι¬ 
σμού του Νομικού Προσώπου, η εποπτεία κατάρτισής 
του, καθώς και η επιμέλεια για την σωστή εκτέλεσή του. 

9. Η υπογραφή κάθε βεβαιωτικού σημειώματος για τα 
έξοδα του Νομικού Προσώπου. 

10. Η μεταβίβαση κάθε Νομικού θέματος στην Νομική 
Υπηρεσία του Δήμου καθώς και τεχνικών θεμάτων στην 
Δ/νση Τεχν. Υπηρεσιώντου Δήμου. 

11. Συνεργασία με τμήματα του Δήμου για θέματα υγεί¬ 
ας των τροφίμων των Παιδικών Σταθμών και κοινωνικά 
προβλήματα αυτών και των οικογενειών τους. 

12. Αντικαθιστά τον Δ/ντή του ΝΠ και υπογράφει αντ’ 
αυτού τα εντ/τα του Νομικού Προσώπου σε περίπτωση 
απουσίας του. 

13. Παρίσταται στις συνεδριάσεις του Διοικητικού Συμ¬ 
βουλίου του Νομικού Προσώπου. 

Β. ΠΡΟΪΣΤΑΜΕΝΟΙ ΤΜΗΜΑΤΩΝ 

α) Στην αρμοδιότητά τους ανήκουν 

1. Η εποπτεία και ο έλεγχος των γραφείων που συγκρο¬ 
τούν το τμήμα τους. 

2.0 συντονισμός, η καθοδήγηση και η παροχή των απα¬ 
ραίτητων οδηγιών στα γραφεία του τμήματός τους για 
την άσκηση των αρμοδιοτήτων τους. 

3. Ο έλεγχος, η θεώρηση όλων των εγγράφων των υφι- 
στάμένων τους και η συνυπευθυνότητά τους για την νομι¬ 
μότητα και πληρότητα αυτώνπριντη διαβίβαση τους στον 
διευθυντή για τελική υπογραφή. 

4. Η μέριμνα καιη ευθύνη για την σύννομη, ορθή καιταχεία 
διεκπεραίωση των υποθέσεων των αρμοδιοτήτων τους. 

5. Η εισήγηση για την λήψη μέτρων για την εύρυθμη και 
ομαλή λειτουργία των τμημάτων τους. 

6. Η υποχρέωση να ενημερώσουν το γραφείο προσωπι¬ 
κού για τις ημερήσιες απουσίες του προσωπικού του τμή¬ 
ματός τους. 

β) Καθήκοντα Προϊσταμένου Τμημάτων Παιδικών Σταθ¬ 
μών: 

1. Είναι υπεύθυνος γιατην εύρυθμη λειτουργία του Παι¬ 
δικού - Βρεφονηπιακού Σταθμού και την τήρηση του εκ¬ 
παιδευτικού προγράμματος. 




1390 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Μεριμνά για την πιστή εφαρμογή του κανονισμού λει¬ 
τουργίας του Παιδικού Σταθμού και για την εκτέλεση των 
αποφάσεων του Διοικητικού Συμβουλίου. 

3. Φροντίζει για την εσωτερική τάξη του σταθμού και για 
κάθε σημειούμενη παράβαση υποχρεούται να αναφέρε- 
ται στον Δ/ντή του Νομικού Προσώπου ή στον Πρόεδρο 
του Διοικ. Συμβουλίου. 

4. Προΐσταται των υπαλλήλων του τμήματος που επο¬ 
πτεύει για τη σωστή εκτέλεση των καθηκόντων τους και 
συντονίζει το έργο τους ανάλογα με τις ανάγκες που ανα¬ 
κύπτουν κάθε φορά. 

5. Συγκαλεί το προσωπικό του σταθμού για ενημέρωση 
καθοδήγηση και προγραμματισμό δραστηριοτήτων, υπο¬ 
χρεωτικά με την έναρξη λειτουργίας του Σταθμού και 
όποτε τούτο κριθεί αναγκαίο. 

6. Συγκαλεί συγκέντρωση γονέων τουλάχιστον μία φο¬ 
ρά το χρόνο μετά από απόφαση του Διοικητικού Συμβου¬ 
λίου. Στην συγκέντρωση παρευρίσκονΓαι, εκτός από τον 
ίδιο, ο Δ/ντης, ο Πρόεδρος ή και τα μέλη του Διοικ. Συμ¬ 
βουλίου καθώς και το λοιπό παιδαγωγικό προσωπικό. 
Σκοπός της συγκέντρωσης είναι η ενημέρωση των γονέ¬ 
ων για ζητήματα που αφορούντα παιδιά καιτη λειτουργία 
του Σταθμού. 

7. Φροντίζει για την υγιεινή κατάσταση των παιδιών και με¬ 
ριμνά για τη σωματική τους ακεραιότητα, ενημερώνοντας 
άμεσα τους γονείς τους σε περίπτωση ατυχήματος. Συνερ¬ 
γάζεται δε με τον Παιδίατρο του Σταθμού, αν υπάρχει. 

8. Κατευθύνει το προσωπικό καθαριότητας- βοηθ. ερ¬ 
γασιών ως προς τη σωματική καθαριότητα των νηπίων, 
επιβλέπειτηνκαθαριότητατου Σταθμού, και φροντίζει για 
την έγκαιρη παρασκευή του φαγητού και εποπτεύει την 
κανονική διανομή του. 

9. Μεριμνά για την αναπλήρωση του παιδαγωγικού και 
βοηθητικού προσωπικού σε περίπτωση δικαιολογημένης 
ή μη απουσίας του, ενημερώνοντας τον Δ/ντή. 

10. Ασκεί κάθε άλλη αρμοδιότητα που του ανατίθεται με 
απόφαση του Δημοτικού Συμβουλίου. 

11. Επιμελείται για τον εφοδιασμό του Σταθμού των 
αναγκαίων τροφίμων και λοιπών ειδών και υλικών καθώς 
και για την καλή φύλαξη, συντήρηση και διάθεση αυτών. 

12. Τηρεί και υπογράφει τα δελτία εισαγωγής και εξα¬ 
γωγής υλικού. 

13. Καταρτίζει, σε συνεργασία με τον Δ/ντή το πρό¬ 
γραμμα διατροφής, σύμφωνα με τις σύγχρονες παιδια¬ 
τρικές απόψεις για την υγιεινή διατροφή των παιδιών, 
όπως προβλέπεται από τον κανονισμό λειτουργίας. 

14. Κρατεί το ένα από τα κλειδιά του Σταθμού και της 
αποθήκης. 

15. Τηρεί και ενημερώνει καθημερινά τα παρακάτω βι¬ 
βλία: 

α) Βιβλίο παρουσίας προσωπικού και ελέγχου συσσι- 
τούντων. 

β) Βιβλίο διδαχθείσης ύλης που καταχωρεί και υπογρά¬ 
φει καθημερινά το παιδαγωγικό προσωπικό. 

Γ. ΤΜΗΜΑΤΑ 

Γ1 .ΤΜΗΜΑ ΔΙΟΙΚΗΤΙΚΟ - ΟΙΚΟΝΟΜΙΚΟ - ΛΟΓΙΣΤΙΚΟ 

α) ΓΡΑΦΕΙΟ ΠΡΟΣΩΠΙΚΟΥ 

Στην αρμοδιότητά του ανήκουν: 

1. Η εφαρμογή της ισχύουσας κάθε φορά Νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Νομ. Προσώπου. 

2. Η τήρηση των ατομικών υπηρεσιακών φακέλων και 
ευρετηρίου του προσωπικού του Νομ. Προσώπου με 
οποιαδήποτε σχέση εργασίας, των συνταξιούχων καθώς 


και των βιβλίων παρουσίας τους, και η φροντίδα για τη συ¬ 
νεχή παρακολούθηση και ενημέρωσή τους. 

3. Η σύνταξη κατά νόμο των πινάκων αρχαιότητας των 
υπαλλήλωντου Νομ. Προσώπου. 

4. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών εγκαίρως στο αρμόδιο γραφείο. 

5. Η διεξαγωγή όλων εκείνων των διαδικασιών που είναι 
απαραίτητες για την πρόσληψη προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις 
(συντάξεις), χορηγήσεις αδειών, πειθαρχικές υποθέσεις 
και η κοινοποίησή τους στο τμήμα λογιστικού. 

6. Η έκδοση πιστοποιητικών υπηρεσιακών μεταβολών 
για κάθε χρήση. 

7. Η παρακολούθηση του πειθαρχικού δικαίου που κάθε 
φορά ισχύει για το Προσωπικό του Νομικού Προσώπου 
και η ενημέρωση σχετικά του Προέδρου του Νομικού 
Προσώπου. 

8. Η σύνταξη του σχεδίου πρότασης του ΟΕΥ του Νομι¬ 
κού Προσώπου προκειμένου να τεθεί υπ’ όψη των εργα¬ 
ζομένων για να εκφράσουν την γνώμη τους μέσω εκπρο¬ 
σώπων τους πριν διαβιβαστεί στο Διοικητικό Συμβούλιο 
για έγκριση. 

9. Η παραλαβή από τους προϊσταμένους των Τμημάτων 
των ημερησίων δελτίων προσέλευσης και αναχώρησης 
του προσωπικού του Νομικού Προσώπου για την συνεχή 
παρακολούθηση και ενημέρωσή τους. 

β) ΓΡΑΦΕΙΟ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Στην αρμοδιότητά του ανήκουν: 

1. Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλεια του με 
ευθύνη του για την κοινοποίηση αυτών, κατά τις κείμενες 
διατάξεις των συνεδριάσεων στους Συμβούλους του Δι¬ 
οικ. Συμβουλίου. 

2. Η επιμέλεια για την προετοιμασία των αποφάσεων 
των πιο πάνω οργάνων. 

3. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

4. Η υποβολή αντιγράφων των αποφάσεων του Διοικ. 
Συμβουλίου στην αρμόδια Διοικητική αρχή ή το Δημοτικό 
Συμβούλιο, αναλόγωςτου θέματος, για έγκριση. 

5. Η διαβίβαση στις αρμόδιες υπηρεσίες του Νομικού 
Προσώπου ή του Δήμου αποφάσεων σχετικών με το αντι¬ 
κείμενο της αρμοδιότητάς τους. 

6. Τήρηση ευρετηρίου αποφάσεων του Διοικητικού 
Συμβουλίου και εγκριτικών ή μη αποφάσεων της Διοικητι¬ 
κής Αρχής. 

γ) ΓΡΑΦΕΙΟ ΠΡΩΤΟΚΟΛΛΟΥ - ΔΙΕΚΠΕΡΑΙΩΣΗΣ - ΑΡ¬ 
ΧΕΙΟΥ 

Στην αρμοδιότητα του ανήκουν: 

1. Η παραλαβή και η αυθημερόν πρωτοκόλληση, ευρε- 
τηρίαση πάσης φύσεως εισερχομένων εγγράφων. 

2. Η έγκαιρη διανομή στις διευθύνσεις και τα τμήματα 
των εγγράφων προς ενέργεια και η τήρηση των πρωτοτύ¬ 
πων στο αρχείο. 

3. Η παραλαβή και ταξινόμηση των προοριζομένων για 
αρχειοθέτηση εγγράφων. 

4. Η διεκπεραίωση κάθε εισερχομένου ή εξερχόμενου εγ¬ 
γράφου και η τήρηση των σχετικών βιβλίων παράδοσης. 

5. Η τήρηση του γενικού αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

6. Η τήρηση του αρχείου όλων των Διευθύνσεων του 

Νομικού Προσώπου καθώς και του αρχείου της εφημερί¬ 
δας της Κυβέρνησης. 

7. Η τήρηση του Μητρώου των νηπίων και παιδιών. 

8. Η μέριμνα για την τοιχοκόλληση και κοινοποίηση των 
διακηρύξεων των δημοπρασιών, των εγγράφων και των 
πιστοποιητικών διαφόρων αρχών. 

δ) ΓΡΑΦΕΙΟ ΛΟΓΙΣΤΗΡΙΟΥ, ΠΡΟΜΗΘΕΙΩΝ, ΠΕΡΙ¬ 
ΟΥΣΙΑΣ ΚΑΙ ΔΙΑΧΕΙΡΙΣΗΣ ΥΛΙΚΟΥ 

Στην αρμοδιότητά του ανήκουν: 

1. Η ευθύνη κάθε εισφοράς και εσόδου του Νομικού 
Προσώπου. 

2. Η έκδοση των βεβαιωτικών σημειωμάτωντων οίκοθεν 
εισπράξεων των υπόχρεων όταν αυτό απαιτείται. 

3. Η επιμέλεια της εκκαθάρισης και εντολής πληρωμής 
κάθε δαπάνης του Νομικού Προσώπου. 

4. Ο έλεγχος των προβλεπομένων από το Νόμο δικαιο- 
λογητικών κάθε δαπάνης. 

5.0 έλεγχος της διαπίστωσης της ύπαρξης σχετικής πί¬ 
στωσης για την πληρωμή δαπάνης. 

6. Η αναγνώριση των πιστωτώντου Νομικού Προσώπου 
με την προσυπογραφή των πράξεων εκκαθάρισης, ανα¬ 
γνώρισης και έκδοσης των οικείων χρηματικών ενταλμά¬ 
των μέσα στις πιστώσεις του προϋπολογισμού. 

7. Η καταχώρηση των ενταλμάτων στα οικεία βιβλία και 
η αποστολή τους στο ταμείο για εξόφληση. 

8. Η τήρηση των από το Νόμο βιβλίων. 

9. Η σύνταξη μισθοδοτικών καταστάσεων όλου του 
προσωπικού του Νομικού Προσώπου, η μέριμνα για την 
τακτική και έγκαιρη πληρωμή τωνπάσης φύσεως αποδο¬ 
χών όλων των μισθωτών του Νομικού Προσώπου και η 
εκτέλεση κάθε εργασίας που έχει σχέση με την ασφάλισή 
του. 

10. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία του με το γραφείο προσωπικού για κάθε θέ¬ 
μα που αφορά τους εργαζομένους. 

11. Η διενέργεια κάθε πράξης σχετικής με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία των Παιδικών Σταθμών με την άμε¬ 
ση επίβλεψη του Προϊσταμένου του τμήματος και του Δι¬ 
ευθυντή. 

12. Η επιμέλεια της έγκαιρης και κανονικής παραλαβής 
από την αρμόδια επιτροπή κάθε προμήθειας και η ευθύνη 
παράδοσης αυτών στην αποθήκη τών Παιδικών Σταθμών 
ανάλογα με τις ανάγκες τους, δυνάμει αποδεικτικών των 
υπευθύνων για την φύλαξη αυτών. 

13. Η σύνταξη σχεδίων προϋπολογισμού-απολογι- 
σμού προκειμένου να τεθεί υπόψη των Προϊσταμένων 
του τμήματος και της Δ/νσης πριν διαβιβαστεί στο Δ/κο 
Συμβούλιο. 

14. Η εκτέλεση κάθε εργασίας που αφορά θέματα προ¬ 
ϋπολογισμού και η πορεία παρακολούθησης του και η σύ¬ 
νταξη σχετικής εισήγησης για αναμόρφωση του όπου και 
όταν παρίσταται ανάγκη. 

15. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

16. Η συγκέντρωση κάθε κινητής και ακίνητης περιου¬ 
σίας του Νομικού Προσώπου καθώς και η περιφρούρηση 
των δικαιωμάτων κυριότητας, νομής και κατοχής από το 
Νομικό πρόσωπο της ακινήτου περιουσίας με την συνερ¬ 
γασία της Νομικής Υπηρεσίας του Δήμου. 

17. Η τήρηση αρχείου των κληροδοτημάτων και δωρε¬ 
ών του Νομικού Προσώπου 


Γ2. ΤΜΗΜΑ ΠΑΙΔΙΚΩΝ ΣΤΑΘΜΩΝ 

Για καλύτερη λειτουργία του τμήματος δύναται με από¬ 
φαση του Προέδρου του Νομικού Προσώπου για κάθε 
Παιδικό Σταθμό να ορίζεται υπεύθυνος υπάλληλος των 
κατωτέρω γραφείων με τις εξής αρμοδιότητες. 

α) ΓΡΑΦΕΙΟ ΠΑΙΔΑΓΩΓΩΝ 

Παιδαγωγοί 

Αρμοδιότητες - Καθήκοντα 

1. Φροντίζουν για την ψυχοσωματική και ψυχοκινητική 
εξέλιξη των νηπίων με εξατομίκευση του ημερησίου προ¬ 
γράμματος ανάλογα με την ηλικία και τις ανάγκες τους. 
Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης και προσφέρουν σ’ αυτά με υπο¬ 
μονή και στοργή όλες τις δυνατότητες για να αναπτύξουν 
την προσωπικότητά τους, επιδιώκοντας συνεχώς να δη¬ 
μιουργήσουν σ’ αυτά ικανότητα συγκέντρωσης, αυτενέρ¬ 
γειας, εμπιστοσύνης στο εαυτό τους και τις προσωπικές 
δυνατότητες τους. Σε καμία περίπτωση και για οποιονδή- 
ποτε λόγο δεν επιτρέπεται η κακή μεταχείριση των παι¬ 
διών (εκφοβισμός-σωματική ποινή κ.λπ.). 

2. Παρακολουθούν τη διατροφή των νηπίων, την καθα¬ 
ριότητά τους ενθαρρύνονταςτην αυτοεξυπηρέτηση τους 
βοηθούμενοι από το προσωπικό του κλάδου βοηθητικών 
εργασιών. 

3. Φροντίζουν για την σωστή οργάνωση και τάξη των αι¬ 
θουσών. Παρακολουθούν την συμπεριφορά των παιδιών 
και υποχρεούνται να αναφέρονται στον Προϊστάμενο και 
να τον ενημερώνουν για κάθε ύποπτο σχετικά με την υγεία 
των παιδιών περιστατικό ή οποιοδήποτε άλλο θέμα. 

4. Εισηγούνται στον Δ/ντή ή στον Προϊστάμενο για τον 
έγκαιρο εφοδιασμό των αιθουσών με τα απαραίτητα 
απαιτούμενα είδη για την εφαρμογή του προγράμματος 
μετά παιδαγωγικά υλικά. 

5. Συμμετέχουν στον σχεδίασμά του προσχολικού προ¬ 
γράμματος και φροντίζουν για την απασχόληση των παι¬ 
διών σύμφωνα με το ημερήσιο πρόγραμμα. 

6. Ευθύνονται για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που έχει διατεθεί. 

7. Διατηρούν επαφή με τους γονείς και τους ενημερώ¬ 
νουν για την συμπεριφορά και την ψυχοσωματική υγεία 
των παιδιών τους. 

8. Τηρούντο βιβλίο παρουσίας νηπίων και ενημερώνουν 
τον Προϊστάμενό στις περιπτώσεις καθυστερήσεως στην 
προσέλευσή τους ή στην καταχώρηση τους και τις περι¬ 
πτώσεις απουσίας τους. 

9. Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον Προϊ¬ 
στάμενο. 

10. Μεριμνούν για τη μεσημβρινή ανάπαυση των παιδιών 
σύμφωνα με το πρόγραμμα ημερήσιας απασχόλησης. 

11. Διοργανώνουν σε συνεργασία με τον Προϊστάμενο 
τις εορταστικές εκδηλώσεις των σταθμών. 

12. Μία παιδαγωγός και ένα άτομο τουλάχιστον από το 
βοηθητικό προσωπικό παρευρίσκονται υποχρεωτικά κα¬ 
τά την προσέλευση και αποχώρηση των νηπίων. 

13. Εκτελούν οποιαδήποτε άλλη υπηρεσία σχετικά με 
το έργο που τους ανατίθεται από τον Προϊστάμενο. 

Βοηθοί Παιδαγωγών 

Αρμοδιότητα - Καθήκοντα 

Βοηθούν το παιδαγωγικό προσωπικό σε όλα τα καθή¬ 
κοντα του και εκτελούν τις οδηγίες που παίρνουν από αυ¬ 
τό. Σε περίπτωση απουσίας του παιδαγωγικού προσωπι¬ 
κού αντικαθιστούν αυτό απευθυνόμενοι στον Προϊστάμε¬ 
νο ή τον Δ/ντή για βοήθεια και υποστήριξη. 

β) ΓΡΑΦΕΙΟ ΜΑΓΕΙΡΩΝ ΚΑΙ ΚΑΘΑΡΙΟΤΗΤΑΣ 

Μαγείρισσα - Μάγειρας 

Αρμοδιότητα - Καθήκοντα 

1. Είναι υπεύθυνος - η για το μαγειρείο και την επιμελη¬ 
μένη και έγκαιρη παρασκευή του φαγητού σύμφωνα μετο 
διαιτολόγιο. Επιμελείται ιδιαιτέρως για την τήρηση όλων 
των όρων υγιεινής στους χώρους παρασκευής του φαγη¬ 
τού, εισηγούμενος/η κάθε σχετικό προς αυτό μέτρο. 

2. Παραλαμβάνει καθημερινά από τον Προϊστάμενο ή 
τον Δ/ντή, βάσει δελτίου τα αναγκαία υλικά για το ημερή¬ 
σιο φαγητό, με βάση το διαιτολόγιο, υπογράφοντας το 
σχετικό δελτίο. 

3. Φροντίζει για το σερβίρισμα του προγεύματος καιτου 
μεσημεριανού φαγητού. 

4. Τακτοποιείτο μαγειρικά σκεύη και είδη εστίασης και 
φροντίζει για την καλή συντήρηση τους και λειτουργία 
τους, ευθυνόμενος/η για κάθε απώλεια ή αδικαιολόγητη 
καταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για την 
διατήρηση της τάξης και της καθαριότητας του χώρου 
αυτού. 

6. Προτείνει την λήψη κάθε μέτρου που θεωρεί ανα¬ 
γκαίο για την καλή λειτουργία το μαγειρείου. 

7. Εκτελεί κάθε άλλη εργασία που του ανατίθεται από 
τον Προϊστάμενο. 

Βοηθός Μαγείρου 

Αρμοδιότητες - Καθήκοντα 

1. Φροντίζει για τη διανομή του φαγητού, βοηθάτο βοη¬ 
θητικό προσωπικό στην διανομή του φαγητού στα παιδιά 
και φροντίζει για την συγκέντρωση των ειδών εστίασης 
μετά το τέλος του. 

2. Βοηθά τον μάγειρα ή την μαγείρισσα στην προετοι¬ 
μασία του φαγητού. 

3. Αναπληρώνει τον μάγειρα σε περίπτωση απουσίας ή 
κωλύματος αυτού. 

Προσωπικό Καθαριότητας - βοηθητικών εργασιών 

Αρμοδιότητες - Καθήκοντα 

1. Εκτελούντις εργασίες καθαριότητας όλων των εσω¬ 
τερικών και εξωτερικών χώρων του Σταθμού, εκτός εκεί¬ 
νων του μαγειρείου και της αποθήκης τροφίμων. 

2. Είναι αποκλειστικά υπόλογοι για τον γενικό ιματισμό 
του Σταθμού που παραλαμβάνουν από τον Προϊστάμενο 
ή τον Δ/ντή εκτός εκείνου που χρησιμοποιείται από τους 
υπαλλήλους των κλάδων Νηπιαγωγών και Βρεφοκόμων 
(εποπτικό υλικό) και οφείλουν να μεριμνούν για την καλή 
συντήρηση, καθαριότητα και φύλαξη αυτού στον κατάλ¬ 
ληλο χώρο αποθήκευσήςτου, ευθυνόμενοιγια κάθε απώ¬ 
λεια ή αδικαιολόγητη καταστροφή του. 

3. Βοηθούν το μάγειρα σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή του φαγητού, παρευρί- 
σκονται δε στο χώρο τραπεζαρίας και βοηθούν τους Παι¬ 
δαγωγούς καθ’ όλη τη διάρκειατου φαγητού τωνπαιδιών. 


5. Φροντίζουν μετά το τέλος του φαγητού για την συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Βοηθούν στην προετοιμασία των παιδιών του Σταθ¬ 
μού για τη μεσημεριανή τους ανάπαυση, καθώς και στην 
ετοιμασία αυτών για την αποχώρησή τους. 

7. Σε περίπτωση κωλύματος ή ασθένειας του υπαλλή¬ 
λου που έχει ορισθεί να εκτελεί τα καθήκοντα του μαγεί¬ 
ρου και μη υπάρχοντος άλλου στον ίδιο κλάδο βοηθητι¬ 
κού προσωπικού μαγειρείου, εκτελούν εκ περιτροπής τα 
καθήκοντα του μαγείρου, μέχρι την πρόσληψη εκτάκτου 
υπαλλήλου προς αναπλήρωση του κωλυομένου ή ασθε- 
νούντος. 

8. Επιλαμβάνονται της καθαριότητας των νηπίων επιμε¬ 
λούμενοι την ικανοποίηση των ατομικών τους αναγκών. 

9. Εκτελούν κάθε άλλη εργασία που θα τους ανατεθεί 
από τον Προϊστάμενο ή τον Δ/ντή. 

γ) Γραφείο Παιδιάτρου 

Αρμοδιότητες - Καθήκοντα 

1. Η παρακολούθηση της υγείας των παιδιών αποτελεί 
παράλληλη υποχρέωση του νομικού προσώπου προς την 
αντίστοιχη οικογένεια, και ενεργείται από Παιδίατρο, είτε 
του ΕΣΥ, είτε συνεργάτη του νομικού προσώπου ο οποίος 
επισκέπτεται τον Σταθμό μία φορά το δεκαπενθήμερο ή 
συχνότερα εφόσον αυτό επιβάλλεται από λόγους ουσια¬ 
στικής άσκησης ιατρικού ελέγχου. 

2. Για κάθε παιδί τηρείται ατομικός φάκελος υγείας που 
ενημερώνεται από τον γιατρό. 

3. Σε τακτά χρονικά διαστήματα ο Παιδίατρος καλεί 
τους γονείς σε ενημερωτικές συγκεντρώσεις σχετικά με 
τα θέματα υγιεινής των παιδιών. 

4. Η περιφρούρηση της υγείας του παιδιού αποτελεί επί¬ 
σης υποχρέωση καιτου λοιπού προσωπικού του Σταθμού, 
το οποίο εφαρμόζει πιστά όλα τα απαραίτητα μέτρα υγιει¬ 
νής και ασφάλειας και ευθύνεται για κάθε αμέλεια ή παρά¬ 
λειψη που μπορεί να έχει επίπτωση στην υγείατων παιδιών. 

Ο Παιδίατρος επιβλέπει και συνιστά τα απαραίτητα 
προς τούτο μέτρα, υποδεικνύοντας τον προληπτικό έλεγ¬ 
χο του προσωπικού. 

Γ3. ΤΜΗΜΑ ΒΡΕΦΟΝΗΠΙΑΚΩΝ ΣΤΑΘΜΩΝ 

Τα γραφεία του ανωτέρω τμήματος ακολουθούν τις 
ίδιες διατάξεις που ισχύουν για το τμήμα των Παιδικών 
Σταθμών. 

ΑΚΡΟΤΕΛΕΥΤΑΙΑ ΔΙΑΤΑΞΗ 

Από τις διατάξεις της παρούσας απόφασης προκαλεί- 
ται δαπάνη σε βάρος του προϋπολογισμού οικ. έτους 
2000 του νομικού προσώπου «Παιδικός Σταθμός Δήμου 
Μαραθώνα» ύψους 5.502.542 δρχ. Το ύψος της ετήσιας 
δαπάνης για τα επόμενα έτη δεν είναι δυνατόν να προ- 
βλεφθεί επακριβώς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 22 Ιανουάριου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




